BG Официален вестник на Европейския съюз C 341/47

Съобщение от френското правителство във връзка с Директива 94/22/ЕО на Европейския парламент и на Съвета относно условията за предоставяне и ползване на разрешения за проучване, изследване и производство на въглеводороди (1)

(Известие във връзка със заявленията за разрешение за изключителни права за търсене и проучване на течни и газообразни въглеводороди, наричано „Разрешение за Dicy“)

(текст от значение за ЕИП)

2010/C 341/12

Със заявление от 21 юни 2010 г. дружеството Realm Energy International Corp. със седалище в Обединеното кралство на адрес 2nd Floor, Berkeley Square – London W1J 6BD, UNITED KINGDOM, поиска за срок от пет (5) години разрешение за изключителни права за търсене и проучване на течни и газообразни въглеводороди, също така наречено „Разрешение за Dicy“, върху обща площ от около 705 km2, която обхваща териториите на департаментите Loiret и Yonne.

Това разрешение обхваща областта между меридианите и паралелите, които свързват последователно дефинираните по-долу географски точки, като за нулев меридиан се приема минаващият през Париж.

Точка Географска дължина градуси и.д. Географска ширина градуси с.ш. A 01,00 53,50 B 01,20 53,50 C 01,20 53,20 D 00,60 53,20 E 00,60 53,40 F 00,70 53,40 G 00,70 53,36 H 00,68 53,36 I 00,68 53,35 J 00,64 53,35 K 00,64 53,27 L 00,67 53,27 M 00,67 53,28 N 00,73 53,28 O 00,73 53,30 P 01,10 53,30 Q 01,10 53,40 R 01,00 53,40

Подаване на заявления и критерии за предоставяне на разрешително

Подателите на първоначалното и на конкурентните заявления трябва да отговарят на необходимите условия за издаването на разрешително, определени в членове 4 и 5 от Указ № 2006-648 от 2 юни 2006 г. относно разрешителните за миннодобивни работи и за подземно складиране (Официален вестник на Френската република от 3 юни 2006 г.).

Заинтересованите дружества могат да подават конкурентни заявления в срок от деветдесет дни, считано от датата на публикуване на настоящото известие, според условията и реда, обобщени в „Известие относно придобиването на разрешителни за проучване и разработване на въглеводороди във Франция“, публикувано в Официален вестник на Европейските общности C 374 от 30 декември 1994 г., стр. 11, определени с Указ № 2006-648 от 2 юни 2006 г. относно разрешителните за миннодобивни работи и разрешителните за подземно складиране (Официален вестник на Френската република от 3 юни 2006 г.).

Конкурентните заявления се изпращат до министъра, отговарящ за минното дело, на посочения по-долу адрес. Решенията относно първоначално постъпилото заявление и тези на конкурентите ще излязат в срок от две години от датата на получаване на първоначалното заявление от френските власти, или най-късно на 21 август 2010 г.

Условия и изисквания относно упражняване на дейността и нейното прекратяване

Подателите на заявления се приканват да се отнесат за справка към членове 79 и 79.1 от Кодекса за минното дело и Указ № 2006-649 от 2 юни 2006 г. относно миннодобивните работи, подземното складиране и Инспекцията по мините и подземното складиране (Официален вестник на Френската република от 3 юни 2006 г.).

Допълнителна информация може да бъде получена от френското министерство на екологията, енергетиката, устойчивото развитие и морето:

Ministère de l'Écologie, de l’Énergie, du Développement durable et de la Mer, Direction générale de l'énergie et du climat, Direction de l’énergie, Sous-direction de la sécurité d’approvisionnement et nouveaux produits énergétiques, Bureau exploration et production des hydrocarbures Grande Arche de la Défense — Paroi Nord, 92055 La Défense Cedex, FRANСЕ (Тел. +33 140819529).

Справка с горепосочените законови и подзаконови разпоредби може да се направи в Légifrance на адрес: http://www.legifrance.gouv.fr

(1) ОВ L 164, 30.6.1994 г., стр. 3.